pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-“ยุติธรรม” บูรณาการความช่วยเหลือประชาชนให้เข้าถึงงานบริการโครงสร้างพื้นฐานของรัฐ
วันพุธที่ 14 มีนาคม 2561
“ยุติธรรม” บูรณาการความช่วยเหลือประชาชนให้เข้าถึงงานบริการโครงสร้างพื้นฐานของรัฐ
นางกรรณิการ์ แสงทอง รองปลัดกระทรวงยุติธรรม เป็นประธานการประชุมคณะกรรมการประสานงานและช่วยเหลือประชาชนให้เข้าถึงงานบริการโครงสร้างพื้นฐานของรัฐ (คปช.) ครั้งที่ 2/2561
ในวันพุธที่ ๑๔มีนาคม ๒๕๖๑ เวลา ๑๓.๓๐ น.
ณ ห้องประชุมกระทรวงยุติธรรม ๒ชั้น ๘
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ
นางกรรณิการ์ แสงทอง รองปลัดกระทรวงยุติธรรม
เป็นประธานการประชุมคณะกรรมการประสานงานและช่วยเหลือประชาชน
ให้เข้าถึงงานบริการโครงสร้างพื้นฐานของรัฐ (คปช.) ครั้งที่ ๒/๒๕๖๑
เพื่อร่วมกันกําหนดรูปแบบ กลไก และวิธีการให้ความช่วยเหลือประชาชนที่ได้รับความเดือดร้อน
และได้รับผลกระทบจากการเข้ารับบริการโครงสร้างพื้นฐานของรัฐ
ด้วยการพัฒนาขีดความสามารถการให้บริการและเสริมสร้างหลักประกันความยุติธรรมให้กับประชาชน
ทั้งนี้ ที่ประชุมได้ร่วมกันพิจารณาแก้ไขร่างบันทึกข้อตกลงการบูรณาการความร่วมมือ
เพื่อให้ความช่วยเหลือประชาชนให้เข้าถึงงานบริการพื้นฐานของรัฐ (ฉบับปรับปรุง) ให้มีความสมบูรณ์
เพื่อจะได้นําบันทึกข้อตกลงดังกล่าวเป็นกลไกการขับเคลื่อนการดําเนินงานช่วยเหลือประชาชน
ระหว่างหน่วยงานที่เกี่ยวข้อง ได้แก่ หน่วยงานในสังกัดกระทรวงยุติธรรม
กระทรวงพัฒนาสังคมและความมั่นคงของมนุษย์ กระทรวงดิจิทัลเพื่อเศรษฐกิจและสังคม กระทรวงมหาดไทย กระทรวงแรงงาน กระทรวงศึกษาธิการ กระทรวงสาธารณสุข และสํานักงานตํารวจแห่งชาติ
ได้นําไปใช้ในการช่วยเหลือ ประสานงาน ติดตามและประเมินผล
การช่วยเหลือประชาชนให้เกิดประสิทธิภาพสูงสุด
รัฐบาลไทย-ข่าวทำเนียบรัฐบาล-ธอส. เพิ่มช่องทางใหม่ให้ลูกค้าจ่ายค่าผ่อนบ้านออนไลน์ 24 ชั่วโมง ลดการเดินทางไปสาขา เพียงสแกน QR Code ที่เว็บไซต์ www.ghbank.co.th [กระทรวงการคลัง]
วันจันทร์ที่ 30 มีนาคม 2563
ธอส. เพิ่มช่องทางใหม่ให้ลูกค้าจ่ายค่าผ่อนบ้านออนไลน์ 24 ชั่วโมง ลดการเดินทางไปสาขา เพียงสแกน QR Code ที่เว็บไซต์ www.ghbank.co.th [กระทรวงการคลัง]
ธอส.เพิ่มช่องทางใหม่ในการชําระเงินกู้ออนไลน์ด้วยตนเองผ่านโทรศัพท์มือถือหรือคอมพิวเตอร์ เพียงเข้าไปที่เว็บไซต์ www.ghbank.co.th ด้วยระบบ “จ่ายค่าบ้านออนไลน์” เพียงกรอกและยืนยันข้อมูลครบถ้วน ระบบจะสร้าง QR Code สําหรับการชําระเงินกู้ในแต่ละครั้ง
ร่วมป้องกันการแพร่ระบาดของไวรัสโคโรนา 2019 อํานวยความสะดวกให้แก่ลูกค้าของธนาคารที่ต้องการชําระเงินกู้โดยไม่ต้องเดินทางไปที่สาขาของธนาคาร เพื่อลดโอกาสในการเดินทางไปในพื้นที่สาธารณะและลดความเสี่ยงในการติดเชื้อ เพิ่มช่องทางใหม่ในการชําระเงินกู้ออนไลน์ด้วยตนเองผ่านโทรศัพท์มือถือหรือคอมพิวเตอร์ เพียงเข้าไปที่เว็บไซต์ www.ghbank.co.th ด้วยระบบ “จ่ายค่าบ้านออนไลน์” เพียงกรอกและยืนยันข้อมูลครบถ้วน ระบบจะสร้าง QR Code สําหรับการชําระเงินกู้ในแต่ละครั้ง ให้ลูกค้าดาวน์โหลดหรือสแกนเพื่อชําระเงินกู้ด้วย Mobile Application : GHB ALL ของ ธอส. หรือของธนาคารใดก็ได้ เริ่มให้บริการได้ตั้งแต่วันที่ 30 มีนาคม 2563 เป็นต้นไป
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า ตามที่นายปริญญา พัฒนภักดี ประธานกรรมการ ธนาคารอาคารสงเคราะห์ มีนโยบายให้ ธอส. เพิ่มช่องทางในการชําระหนี้ดิจิทัลให้แก่ลูกค้า เป็นการเร่งด่วน เพื่อสนับสนุนนโยบายของภาครัฐในการร่วมป้องกันและลดความเสี่ยงในการแพร่ระบาดของไวรัสโคโรนา 2019 (COVID-19) พร้อมกับอํานวยความสะดวกให้แก่ลูกค้าของธนาคารที่ต้องการชําระเงินกู้โดยไม่ต้องเดินทางไปที่สาขาของธนาคารหรือพื้นที่สาธารณะ และหลีกเลี่ยงการสัมผัสหรือใกล้ชิดกับผู้อื่น ธอส. จึงได้เพิ่มช่องทางใหม่ในการชําระเงินกู้ออนไลน์ได้ง่าย ๆ ที่ใดก็ได้ด้วยโทรศัพท์มือถือของตัวท่านเองหรือเครื่องคอมพิวเตอร์ที่บ้าน เพียงเข้าไปที่เว็บไซต์ธนาคารอาคารสงเคราะห์ www.ghbank.co.th จากนั้นเลือกระบบ “จ่ายค่าบ้านออนไลน์” และปฏิบัติตามขั้นตอน โดยระบุข้อมูล คือ เลขประจําตัวประชาชน 13 หลัก และเลขที่บัญชีเงินกู้ จากนั้นระบบจะแสดงข้อมูลของลูกค้าและจํานวนเงินกู้ที่ต้องชําระ เมื่อลูกค้ายืนยันความถูกต้องของข้อมูล ระบบจะสร้าง QR Code สําหรับการชําระเงินกู้ในแต่ละครั้งให้ลูกค้าสามารถเลือกดาวน์โหลดหรือสแกนเพื่อชําระเงินกู้ของ ธอส. ได้ทันทีด้วย Mobile Application : GHB ALL ของ ธอส. หรือของธนาคารใดก็ได้ภายในระยะเวลา  ที่กําหนด โดยไม่จําเป็นต้องเดินทางไปที่สาขาของธนาคาร ทั้งนี้ สามารถใช้บริการระบบดังกล่าวได้ตั้งแต่วันที่ 30 มีนาคม 2563 เป็นต้นไป
นอกจากนี้ ลูกค้ายังสามารถทําธุรกรรมกับ ธอส.ด้วย Mobile Application : GHB ALL รวมทุกบริการ ธอส.ไว้ในมือคุณ อาทิ ชําระเงินกู้ ดูใบเสร็จ บริการโอนเงิน พร้อมเพย์ ดู statement ดูรายการทรัพย์ NPA ค้นหาที่ตั้งสาขา และลงทะเบียนแจ้งความประสงค์เข้าร่วม “โครงการ ธอส. ช่วยคนไทย ร่วมสร้างชาติ” เพื่อลดค่าใช้จ่ายในการผ่อนชําระเงินกู้เพื่อที่อยู่อาศัยสําหรับผู้ที่ได้รับผลกระทบจากการแพร่ระบาดของไวรัส COVID-19 ได้อีกด้วย ดาวน์โหลด Application : GHB ALL ได้ที่ App Store หรือ Play Store สอบถามรายละเอียดเพิ่มเติมที่ ศูนย์ลูกค้าสัมพันธ์ (Call Center) โทร 0-2645-9000 Facebook Fanpage ธนาคารอาคารสงเคราะห์ และwww.ghbank.co.th
รัฐบาลไทย-ข่าวทำเนียบรัฐบาล-สถานเอกอัครราชทูต ณ กรุงอิสลามาบัด เเละสถานกงสุลใหญ่ ณ เมืองการาจี อำนวยความสะดวกและส่งคนไทยในปากีสถานกลับประเทศจำนวน 114 คน โดยเที่ยวบินพิเศษของสายการบิน AirAsia [กระทรวงการต่างประเทศ]
วันศุกร์ที่ 8 พฤษภาคม 2563
สถานเอกอัครราชทูต ณ กรุงอิสลามาบัด เเละสถานกงสุลใหญ่ ณ เมืองการาจี อํานวยความสะดวกและส่งคนไทยในปากีสถานกลับประเทศจํานวน 114 คน โดยเที่ยวบินพิเศษของสายการบิน AirAsia [กระทรวงการต่างประเทศ]
สถานเอกอัครราชทูต ณ กรุงอิสลามาบัด เเละสถานกงสุลใหญ่ ณ เมืองการาจี อํานวยความสะดวกและส่งคนไทยในปากีสถานกลับประเทศจํานวน 114 คน โดยเที่ยวบินพิเศษของสายการบิน AirAsia
เมื่อวันที่ 6 พ.ค. 2563 สอท. ณ กรุงอิสลามาบัด เเละ สกญ. ณ เมืองการาจี ได้ช่วยอํานวยความสะดวกส่งคนไทยที่พํานักระยะสั้นเเละระยะยาวในปากีสถานกลับประเทศไทยโดยเที่ยวบินพิเศษ สายการบิน AirAsia จํานวนทั้งสิ้น 114 คน ซึ่งออกเดินทางจากเมืองละฮอร์ เวลาประมาณ 20.00 น. ทั้งนี้ เมื่อเดินทางถึงประเทศไทย ผู้โดยสารจะเข้ารับการกักตัวตามกระบวนการต่อไป
On 6 May 2020, the Royal Thai Embassy Islamabad and the Royal Thai Consulate-General Karachi arranged a special repatriation flight from Lahore to Bangkok. The Thai side is thankful indeed to Pakistan federal and local governments for all facilitation in this regard.
รัฐบาลไทย-ข่าวทำเนียบรัฐบาล-“ปลัดสธ.” กำชับหน่วยบริการ ส่งหน่วยแพทย์เคลื่อนที่ช่วยเหลือประชาชนน้ำท่วมภาคใต้
วันศุกร์ที่ 6 มกราคม 2560
“ปลัดสธ.” กําชับหน่วยบริการ ส่งหน่วยแพทย์เคลื่อนที่ช่วยเหลือประชาชนน้ําท่วมภาคใต้
“ปลัดสธ.” กําชับหน่วยบริการ ส่งหน่วยแพทย์เคลื่อนที่ช่วยเหลือประชาชนน้ําท่วมภาคใต้
ปลัดกระทรวงสาธารณสุข กําชับให้สถานบริการในจังหวัดภาคใต้ จัดหน่วยแพทย์เคลื่อนที่ให้บริการในพื้นที่ประชาชนเข้าถึงบริการยากลําบากอย่างต่อเนื่อง ส่งแพทย์ พยาบาล ทีมแพทย์ฉุกเฉินสนามจากจังหวัดใกล้เคียง ช่วยโรงพยาบาลน้ําท่วมจัดบริการประชาชน พร้อมมอบให้สาธารณสุขนิเทศเขตสุขภาพที่11ประจําศูนย์ช่วยเหลือผู้ประสบภัยด่านหน้าของกระทรวงมหาดไทยที่ จ.สุราษฎร์ธานี เพื่อร่วมวางแผนช่วยเหลือประชาชนให้พื้นที่ประสานขอความช่วยเหลือได้ตลอด24ชั่วโมง
วันนี้(6มกราคม2560) นายแพทย์โสภณ เมฆธน ปลัดกระทรวงสาธารณสุข ให้สัมภาษณ์ภายหลังประชุมศูนย์ปฏิบัติการป้องกันและแก้ไขปัญหาสาธารณภัยด้านการแพทย์และสาธารณสุข ติดตามการช่วยเหลือด้านแพทย์ประชาชนประสบภัยน้ําท่วมในพื้นที่จังหวัดภาคใต้ กําชับให้สถานบริการ จัดหน่วยแพทย์เคลื่อนที่ให้บริการในพื้นที่ประชาชนเข้าถึงบริการยากลําบากอย่างต่อเนื่อง โดยส่วนกลางพร้อมให้การสนับสนุนอย่างเต็มที่ ได้สนับสนุนยาและเวชภัณฑ์ไปแล้ว กว่า200,000ชุด ขณะนี้มีสถานบริการได้รับผลกระทบ102แห่งใน9จังหวัด ได้แก่นครศรีธรรมราช สุราษฎร์ธานี พัทลุง นราธิวาส ตรัง สงขลา ยะลา ปัตตานี และชุมพร ยังสามารถให้บริการได้ตามปกติ โดยมีสถานบริการที่ต้องเฝ้าระวังใกล้ชิดอีก66แห่ง ส่วนใหญ่เป็นโรงพยาบาลส่งเสริมสุขภาพตําบล ได้มอบหมายให้นายแพทย์เจษฏา ฉายคุณรัฐ สาธารณสุขนิเทศเขตสุขภาพที่11ไปประจําที่ศูนย์ช่วยเหลือผู้ประสบภัยด่านหน้าของกระทรวงมหาดไทยที่ จ.สุราษฎร์ธานี เพื่อร่วมวางแผนช่วยเหลือประชาชน
สําหรับ จ.นครศรีธรรมราช มีโรงพยาบาลได้รับผลกระทบ37แห่ง เป็นโรงพยาบาลส่งเสริมสุขภาพตําบล17แห่ง โรงพยาบาลอําเภอ4แห่ง โรงพยาบาลจังหวัด1แห่ง โดยที่โรงพยาบาลชะอวด สถานการณ์น้ํายังมีแนวโน้มท่วมต่อเนื่อง ได้ย้ายผู้ป่วยหนักที่ต้องใช้ออกซิเจนไปยังโรงพยาบาลจังหวัดนครศรีธรรมราช8ราย อีก40รายเป็นผู้ป่วยทั่วไป หากน้ําไม่ลดพรุ่งนี้มีแผนจะส่งต่อผู้ป่วยไปโรงพยาบาลใกล้เคียง ได้รับการสนับสนุนการเคลื่อนย้ายผู้ป่วยจากหน่วยทหารในพื้นที่ ยังสามารถเปิดบริการได้ เพียงแต่การเดินทางเข้าออกลําบาก ทั้งนี้ ให้โรงพยาบาลส่งเสริมสุขภาพตําบล ออกเยี่ยมให้บริการผู้ป่วยเรื้อรัง ผู้สูงอายุ อย่างต่อเนื่อง นอกจากนี้ ได้ประสานส่งแพทย์ พยาบาล จากจังหวัดพังงา ภูเก็ต รวมทั้งทีมแพทย์สนามฉุกเฉินในเขตภาคใต้10ชุด(MERT) ไปช่วยเหลือการจัดบริการประชาชน เนื่องจากเจ้าหน้าที่กว่าร้อยละ50ประสบภัยน้ําท่วม
“ได้สั่งการให้องค์การเภสัชกรรมผลิตยาชุดน้ําท่วมสํารองไว้ให้เพียงพอ สํานักงานคณะกรรมการอาหารและยา ส่งอาหารน้ําดื่มสนับสนุน กรมสุขภาพจิตส่งทีมสุขภาพจิตเข้าไปดูแลสภาพจิตใจผู้ประสบภัยน้ําท่วม กรมอนามัยสนับสนุนคลอรีนดูแลความสะอาดของน้ํา กรมควบคุมโรคเฝ้าระวังโรคระบาด ร่วมทั้งให้กรมสนับสนุนบริการสุขภาพส่งทีมวิศวกรสํารวจความเสียหายหลังน้ําลด โดยมอบให้นายแพทย์สุวรรณชัย วัฒนายิ่งเจริญชัย รองปลัดกระทรวงสาธารณสุขเป็นผู้บัญชาการเหตุการณ์ นายแพทย์โสภณ กล่าว
ทั้งนี้ กระทรวงสาธารณสุขได้มีข้อสั่งการให้โรงพยาบาลในภาคใต้ ดําเนินการรับมือปัญหาอุทกภัยตั้งแต่ กรกฏาคม2559โดยติดตามสถานการณ์อย่างใกล้ชิด ประเมินความเสี่ยง เตรียมแผนป้องกันน้ําท่วม ขนย้ายยาเวชภัณฑ์ เครื่องมือแพทย์ไว้ในที่ปลอดภัย เตรียมเครื่องสูบน้ํา เครื่องสํารองไฟ เครื่องปั่นไฟ สํารวจและวางแผนดูแลกลุ่มเสี่ยง ประชาชนเจ็บป่วยฉุกเฉินโทรขอความช่วยเหลือ1669ตลอด24ชั่วโมง
******************* 6 มกราคม 2560
รัฐบาลไทย-ข่าวทำเนียบรัฐบาล-ยธ. พัฒนาศักยภาพเจ้าหน้าที่ผู้ปฏิบัติงานภายใต้ภารกิจของกองทุนยุติธรรม
วันพฤหัสบดีที่ 12 กรกฎาคม 2561
ยธ. พัฒนาศักยภาพเจ้าหน้าที่ผู้ปฏิบัติงานภายใต้ภารกิจของกองทุนยุติธรรม
กระทรวงยุติธรรม พัฒนาศักยภาพเจ้าหน้าที่ผู้ปฏิบัติงานภายใต้ภารกิจของกองทุนยุติธรรม
เมื่อวันพุธที่ ๑๑ กรกฎาคม ๒๕๖๑ เวลา ๐๙.๐๐ น. ณ ห้องราชเทวี โรงแรมเอเชียกรุงเทพ กรุงเทพฯ
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม
เป็นประธานในพิธีเปิดโครงการแลกเปลี่ยนเรียนรู้เจ้าหน้าที่ผู้ปฏิบัติงานภายใต้ภารกิจของกองทุนยุติธรรม
และพิธีมอบโล่ประกาศเกียรติคุณให้กับหน่วยงานที่ได้รับการคัดเลือกผลการปฏิบัติงานที่เป็นเลิศ
(Best Practice) ประกอบด้วย สํานักงานยุติธรรมจังหวัดร้อยเอ็ด สํานักงานยุติธรรมจังหวัดอยุธยา
สํานักงานยุติธรรมจังหวัดอุทัยธานี สํานักงานยุติธรรมจังหวัดชัยนาท สํานักงานยุติธรรมจังหวัดเชียงใหม่
สํานักงานยุติธรรมจังหวัดพิษณุโลก และสํานักงานกองทุนยุติธรรม
โดยมี ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
นายธวัชชัย ไทยเขียว รองปลัดกระทรวงยุติธรรม
พร้อมด้วยเจ้าหน้าที่ผู้ปฏิบัติงานภายใต้ภารกิจของกองทุนยุติธรรม จํานวน ๒๐๐ คน เข้าร่วมโครงการฯ
ทั้งนี้ โครงการดังกล่าวกําหนดจัดขึ้นระหว่างวันที่ ๑๑ - ๑๓ กรกฎาคม ๒๕๖๑
ณ โรงแรมเอเชียกรุงเทพ กรุงเทพฯ
รัฐมนตรีว่าการกระทรวงยุติธรรม กล่าวโดยมีใจความสําคัญตอนหนึ่งว่า กองทุนยุติธรรมตั้งขึ้น
เพื่อเป็นแหล่งเงินทุนสําหรับใช้จ่ายเพื่อช่วยเหลือประชาชนในการดําเนินคดี การขอปล่อยชั่วคราวผู้ต้องหาหรือจําเลย
การถูกละเมิดสิทธิมนุษยชน และการให้ความรู้ทางกฎหมายแก่ประชาชน
โดยคณะกรรมการกองทุนยุติธรรมได้แต่งตั้งคณะอนุกรรมการให้ความช่วยเหลือประจําจังหวัดขึ้น
เพื่อให้สามารถช่วยเหลือประชาชนผู้ยากไร้ได้อย่างทั่วถึง เสมอภาค และลดความเหลื่อมล้ําของประชาชน
ซึ่งหน่วยงานในกระบวนการยุติธรรมมีความจําเป็นที่จะต้องผนึกกําลังกันในการแก้ไขปัญหาดังกล่าว
โดยมีจุดมุ่งหมายเพื่อให้ประชาชนเข้าถึงกระบวนการยุติธรรมด้วยความสะดวก รวดเร็ว และเสมอภาค
ตามวิสัยทัศน์ของกระทรวงยุติธรรมที่ว่า “หลักประกันความความยุติธรรมตามมาตรฐานสากล”
โอกาสนี้ ปลัดกระทรวงยุติธรรม บรรยายพิเศษในหัวข้อ “การขับเคลื่อนกองทุนยุติธรรม
เพื่อลดความเหลื่อมล้ําในสังคม” โดยมีใจความตอนหนึ่งว่า งานของกองทุนยุติธรรมมีความสําคัญ
และเป็นประโยชน์ต่อประชาชน จึงจําเป็นต้องมีหลักการในการบริหารจัดการที่ดี
สามารถบริหารจัดการสํานวนคดีไม่ให้ค้างเกินระยะเวลา ๒ เดือนหรือ ๖๐ วัน
เพื่อให้การดําเนินงานเป็นไปอย่างมีประสิทธิภาพคือการกําหนดระยะเวลาในการทํางาน
และประสิทธิผลคือการตั้งเป้าหมายหรือผลลัพธ์ในการทํางานควบคู่กันไป
รองปลัดกระทรวงยุติธรรม บรรยายพิเศษในหัวข้อ "ทิศทางการให้ความช่วยเหลือประชาชนทางกฎหมาย
ด้วยบริการกองทุนยุติธรรม" โดยมีใจความตอนหนึ่งว่า กองทุนยุติธรรมควรบูรณาการความร่วมมือ
ในการทํางานระหว่างหน่วยงานในกระบวนการยุติธรรม ตลอดจนพัฒนาเจ้าหน้าที่ให้มีความรู้ความสามารถ
ในการปฏิบัติหน้าที่ พัฒนาบริการต่าง ๆ เพื่อให้ความช่วยเหลือประชาชนผู้ยากไร้
ที่ได้รับความเดือดร้อนไม่ได้รับความเป็นธรรม ให้ได้รับความเป็นธรรม และสร้างความเสมอภาค
ให้เกิดขึ้นในกระบวนการยุติธรรมของประเทศไทยต่อไป
รัฐบาลไทย-ข่าวทำเนียบรัฐบาล-ไทย ตั้งศูนย์เรียนรู้อาเซียนพัฒนาสุขภาวะผู้สูงวัย หัวใจเปี่ยมพลัง ภายในปีพ.ศ. 2562 ในการประชุมรัฐมนตรีสาธารณสุขกรอบอาเซียน ที่บรูไน
วันศุกร์ที่ 8 กันยายน 2560
ไทย ตั้งศูนย์เรียนรู้อาเซียนพัฒนาสุขภาวะผู้สูงวัย หัวใจเปี่ยมพลัง ภายในปีพ.ศ. 2562 ในการประชุมรัฐมนตรีสาธารณสุขกรอบอาเซียน ที่บรูไน
ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข ให้สัมภาษณ์ว่า ได้หารือกับประเทศสมาชิกอาเซียนบวกสาม
ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข ให้สัมภาษณ์ว่า ได้หารือกับประเทศสมาชิกอาเซียนบวกสาม (จีน ญี่ปุ่น และเกาหลีใต้) ภายใต้หัวข้อ“การพัฒนาสุขภาพทุกช่วงวัย” (Improving Health Throughout the Life-Course)ในการประชุมรัฐมนตรีสาธารณสุขอาเซียนบวกสาม ครั้งที่ 7 ณ ประเทศบรูไน ดารุสซาลาม เมื่อวันที่ 7 กันยายน 2560โดยได้แบ่งปันประสบการณ์ของประเทศไทยที่ให้ความสําคัญกับคุณค่าของทรัพยากรมนุษย์เป็นยุทธศาสตร์หนึ่งในการพัฒนาประเทศ ซึ่งมีการลงนามความร่วมมือในการพัฒนาทรัพยากรมนุษย์ตลอดช่วงชีวิตระหว่างกระทรวง 4 กระทรวงได้แก่ กระทรวงสาธารณสุข กระทรวงพัฒนาสังคมและความมั่นคงของมนุษย์ กระทรวงมหาดไทย และกระทรวงศึกษาธิการ เน้นการนํานโยบายสุขภาพบูรณาการกับนโยบายด้านอื่นๆ รวมถึงการให้ความรู้ด้านการส่งเสริมสุขภาพและพฤติกรรมสุขภาพที่เหมาะสมสําหรับประชาชนไทยในทุกช่วงวัยและหวังว่าในอนาคตอันใกล้ ประชาชนในประเทศอาเซียนบวกสามจะสามารถเข้าถึงบริการสุขภาพที่จําเป็นไม่ว่าจะอยู่ที่ใดก็ตามตลอดช่วงชีวิต
นอกจากนี้ ได้วางแผนจัดตั้งศูนย์เรียนรู้อาเซียนเพื่อพัฒนาผู้สูงอายุให้มีสุขภาวะที่ดี (ASEAN Center for Active Aging and Innovation (ACAI)) ภายในปี 2019 เพื่อเป็นแหล่งสร้างความรู้เพื่อพัฒนาผู้สูงวัยให้มีสุขภาพกายและสุขภาพจิตใจที่ดี เป็นแหล่งแลกเปลี่ยนเรียนรู้ด้านผู้สูงวัยในประชาคมอาเซียนเพื่อเตรียมพร้อมสู่สังคมสูงอายุอย่างราบรื่น ทั้งนี้ ประเทศไทยหวังว่าประเทศอาเซียนบวกสามจะเข้ามาพัฒนาศูนย์การเรียนรู้แห่งนี้ร่วมกัน ทั้งนี้ รัฐมนตรีสาธารณสุขอาเซียนภายใต้กรอบอาเซียนบวกสาม ได้ร่วมกันรับรองแถลงการณ์ร่วมของรัฐมนตรีสาธารณสุข โดยเน้นการขับเคลื่อนเป้าหมายการพัฒนาที่ยั่งยืน การพัฒนาระบบประกันสุขภาพและการเตรียมการสู่สังคมผู้สูงอายุ
สําหรับช่วงบ่ายได้ร่วมการประชุมรัฐมนตรีสาธารณสุขอาเซียน-จีน ครั้งที่ 6 ภายใต้หัวข้อ“เทคโนโลยีเพื่อการพัฒนาสุขภาพ”(Technology to improve health)โดยเน้นความสําคัญของเทคโนโลยีที่ก้าวหน้า ทําให้ประชาชนได้รับการดูแลสุขภาพที่ดี ขณะเดียวกัน จะต้องคํานึงถึงการใช้เทคโนโลยีที่เหมาะสมเหมาะกับบริบทของประเทศ ซึ่งจะต้องนําการประเมินเทคโนโลยีทางสุขภาพเข้ามาช่วยประเมินความคุ้มค่า พร้อมทั้งได้รับรองแถลงการณ์ร่วมรัฐมนตรีสาธารณสุขอาเซียน-จีน ที่เน้นประเด็นการส่งเสริมสุขภาพและเทคโนโลยีสารสนเทศด้านสุขภาพในการดําเนินการปี 2560-2561
***************************************************** 8 กันยายน 2560
รัฐบาลไทย-ข่าวทำเนียบรัฐบาล-วราวุธ ขึ้นดอยอินทนนท์ตรวจเยี่ยมให้กำลังใจเจ้าหน้าที่
วันจันทร์ที่ 27 เมษายน 2563
วราวุธ ขึ้นดอยอินทนนท์ตรวจเยี่ยมให้กําลังใจเจ้าหน้าที่
นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม เดินทางไปอุทยานแห่งชาติดอยอินทนนท์ จังหวัดเชียงใหม่ เพื่อตรวจเยี่ยมกําลังพล ผู้นําชุมชน จิตอาสา และเจ้าหน้าที
วราวุธ ขึ้นดอยอินทนนท์ตรวจเยี่ยมให้กําลังใจเจ้าหน้าที่
วันที่ 24 เมษายน 63​ เวลา 15.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม เดินทางไปอุทยานแห่งชาติดอยอินทนนท์ จังหวัดเชียงใหม่ เพื่อตรวจเยี่ยมกําลังพล ผู้นําชุมชน จิตอาสา และเจ้าหน้าที่ผู้ปฏิบัติงานดับไฟป่าและป้องกันไฟป่า พร้อมมอบเสบียงอาหารและรับฟังการบรรยายสรุปสถานการณ์ไฟป่าและภาพรวมการดําเนินงานของอุทยานแห่งชาติดอยอินทนนท์
ในการนี้รัฐมนตรีว่าการกระทรวงทรัพยากรธรรมชาติและสิ่งแวดล้อมได้กล่าวให้ขวัญกําลังใจแก่เจ้าหน้าที่ และกล่าวขอบคุณพี่น้องประชาชนจิตอาสาที่ได้ร่วมมือกับเจ้าหน้าที่ในการดําเนินงานป้องกันและดับไฟป่า ช่วยกันดูแลรักษาผืนป่าเป็นอย่างดี
โอกาสนี้ รมว.ทส. ได้เดินสํารวจการบริหารจัดการเส้นทางศึกษาธรรมชาติกิ่วแม่ปานในครั้งนี้ด้วย
รัฐบาลไทย-ข่าวทำเนียบรัฐบาล-กรมบัญชีกลางเพิ่มสินค้าในระบบ e-catalog อีก 17 รายการ
วันพฤหัสบดีที่ 13 กันยายน 2561
กรมบัญชีกลางเพิ่มสินค้าในระบบ e-catalog อีก 17 รายการ
กรมบัญชีกลางเพิ่มประเภทสินค้าในระบบ e-catalog จากเดิมอีก 17 รายการ รวมเป็น 46 รายการ เพื่อเปิดโอกาสทางการค้าให้กับผู้ค้ากับภาครัฐ อีกทั้งช่วยให้หน่วยงานของรัฐเลือกซื้อสินค้า ได้สะดวก และคล่องตัวยิ่งขึ้น
นางญาณี แสงศรีจันทร์ รองอธิบดีกรมบัญชีกลาง รักษาการในตําแหน่งที่ปรึกษาด้านพัฒนาระบบการเงินการคลัง ในฐานะโฆษกกรมบัญชีกลาง เปิดเผยว่า กรมบัญชีกลางได้กําหนดรายการสินค้าในระบบการจัดหาพัสดุด้วยวิธีตลาดอิเล็กทรอนิกส์ (e-market) เพิ่มอีก 17 รายการ ได้แก่ 1.เครื่องทําลายเอกสาร 2.เครื่องโทรสาร 3.เครื่องเจาะกระดาษและเข้าเล่ม 4.เครื่องฉายภาพ 3 มิติ 5.เครื่องพิมพ์ Multifunction ชนิดเลเซอร์ หรือชนิด LED สี 6.จอภาพโปรเจคเตอร์ 7.ปากกามาร์คเกอร์ 8.ปากกาไวท์บอร์ด 9.กล้องจุลทรรศน์ 10.กล้องถ่ายภาพดิจิตอล 11.เครื่องทํา
น้ําร้อน-น้ําเย็น แบบต่อท่อ 12.พัดลม 13.หลอดไฟฟ้า 14.กล้อง CCTV 15.อุปกรณ์บันทึกภาพผ่านเครือข่าย (Network Video Recorder) 16.อุปกรณ์กระจายสัญญานแบบ PoE และ 17.เครื่องตัดหญ้า ซึ่งหน่วยงานของรัฐที่ต้องการสินค้าดังกล่าว สามารถจัดหาพัสดุได้จากระบบ e-market ได้ตั้งแต่บัดนี้เป็นต้นไป
ทั้งนี้ ผู้ค้ากับภาครัฐที่ลงทะเบียนผู้ค้าภาครัฐและมีสินค้าตามรายการข้างต้น ที่ต้องการขายสินค้ากับภาครัฐ สามารถบันทึกข้อมูลคุณลักษณะต่าง ๆ เกี่ยวกับสินค้า (specification) ในระบบ e-catalog โดยศึกษาขั้นตอนการบันทึกสินค้าได้จากคู่มือ e-catalog ใน www.gprocurement.go.th หัวข้อ “คู่มือปฏิบัติงานสําหรับผู้ค้ากับภาครัฐ” แต่หากผู้ค้ารายใดยังไม่ได้ลงทะเบียนเป็นผู้ค้ากับภาครัฐ ก็สามารถลงทะเบียนได้ที่เว็บไซต์นี้เช่นเดียวกัน
โฆษกกรมบัญชีกลาง กล่าวในตอนท้ายว่า ระบบ e-market เป็นระบบที่เปิดโอกาสให้ผู้ค้ากับภาครัฐทุกแห่งมีโอกาสในการเข้าร่วมการแข่งขันเสนอราคากันอย่างเป็นธรรม โปร่งใส และป้องกันการทุจริตคอรัปชั่น นอกจากนี้ ยังช่วยให้หน่วยงานของรัฐได้สินค้าที่ตรงกับความต้องการได้อย่างรวดเร็ว ช่วยประหยัดเวลา และงบประมาณของภาครัฐได้อีกด้วย
รัฐบาลไทย-ข่าวทำเนียบรัฐบาล-พิธีทำบุญตักบาตร ถวายพระราชกุศลแด่สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา 87 พรรษา 12 สิงหาคม 2562
วันจันทร์ที่ 12 สิงหาคม 2562
พิธีทําบุญตักบาตร ถวายพระราชกุศลแด่สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา 87 พรรษา 12 สิงหาคม 2562
รัฐมนตรี ก.อุตฯ ร่วมพิธีทําบุญตักบาตร ถวายพระราชกุศลแด่สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา 87 พรรษา 12 สิงหาคม 2562
วันนี้ (12 สิงหาคม 2562) เวลา 07.00 น. นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ภริยา พร้อมด้วย นายสุรพล ชามาตย์ รองปลัดกระทรวงอุตสาหกรรม และคณะผู้บริหารกระทรวงอุตสาหกรรม ร่วมพิธีทําบุญตักบาตรถวายพระราชกุศลแด่สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา 87 พรรษา 12 สิงหาคม 2562 โดยมีพลเอก ประยุทธ์ จันทร์โอชา นายกรัฐมนตรี เป็นประธาน ณ บริเวณพิธีท้องสนามหลวง
รัฐบาลไทย-ข่าวทำเนียบรัฐบาล- รถไฟทางคู่เส้นทางเด่นชัย-เชียงราย-เชียงของ
วันพฤหัสบดีที่ 9 สิงหาคม 2561
รถไฟทางคู่เส้นทางเด่นชัย-เชียงราย-เชียงของ
รัฐบาลอนุมัติโครงการก่อสร้างรถไฟทางคู่เส้นทางเด่นชัย-เชียงราย-เชียงของ ระยะทาง 323 กม. เชื่อมโยงประเทศไทยไปยัง สปป.ลาวและจีนตอนใต้ โดยต้นทางเริ่มต้นจากสถานีเด่นชัย จ.แพร่ มุ่งหน้าไปทางทิศเหนือผ่าน จ.ลําปาง พะเยา และสิ้นสุดที่ด่านพรมแดนเชียงของ
พุธที่ 8 ส.ค.61
รถไฟทางคู่เส้นทางเด่นชัย-เชียงราย-เชียงของ
ต่อจากนี้ไป ขอเชิญรับฟังไทยคู่ฟ้า ครับ
รัฐบาลอนุมัติโครงการก่อสร้างรถไฟทางคู่เส้นทางเด่นชัย-เชียงราย-เชียงของ ระยะทาง 323 กม. เชื่อมโยงประเทศไทยไปยัง สปป.ลาวและจีนตอนใต้ โดยต้นทางเริ่มต้นจากสถานีเด่นชัย จ.แพร่ มุ่งหน้าไปทางทิศเหนือผ่าน จ.ลําปาง พะเยา และสิ้นสุดที่ด่านพรมแดนเชียงของ จ.เชียงราย ประกอบด้วย 26 สถานี แบ่งเป็น 4 สถานีใหญ่ 9 สถานีเล็ก และป้ายหยุดรถ 13 แห่ง มีลานขนถ่ายสินค้าและลานกองเก็บตู้สินค้า รวมทั้งสร้างถนนยกข้ามทางรถไฟและถนนลอดใต้ทางรถไฟเพื่อป้องกันอุบัติเหตุกว่า 100 แห่ง โดยคาดว่าจะเริ่มก่อสร้างได้ในปีหน้าและเปิดให้บริการในปี 2565 ทั้งนี้ จะทําให้ประชาชนเกิดความสะดวกในการเดินทาง และยังส่งเสริมการค้าการลงุทนและการติดต่อระหว่างประเทศอีกด้วย
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิตประจำปีงบประมาณ พ.ศ. 2563 ระหว่างวันที่ 1 – 7 พฤษภาคม 2563
วันศุกร์ที่ 8 พฤษภาคม 2563
ผลการปราบปรามผู้กระทําผิดกฎหมายสรรพสามิตประจําปีงบประมาณ พ.ศ. 2563 ระหว่างวันที่ 1 – 7 พฤษภาคม 2563
ผลการปราบปรามผู้กระทําผิดกฎหมายสรรพสามิตประจําปีงบประมาณ พ.ศ. 2563 ระหว่างวันที่ 1 – 7 พฤษภาคม 2563  พบการกระทําผิด จํานวน 177 คดี คิดเป็นเงินค่าปรับ 3.96 ล้านบาท
นายวรวรรธน์ ภิญโญ ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิด กฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2563 (ระหว่างวันที่ 1-7 พฤษภาคม 2563) พบว่ามีการกระทําผิด จํานวน 177 คดี คิดเป็นเงินค่าปรับ 3.96 ล้านบาท โดยแยกเป็น สุรา จํานวน 112 คดี ค่าปรับ 1.98 ล้านบาท ยาสูบ จํานวน 43 คดี ค่าปรับ 1.23 ล้านบาท ไพ่ จํานวน 5 คดี ค่าปรับ 0.02 ล้านบาท น้ํามันและผลิตภัณฑ์น้ํามัน จํานวน 3 คดี ค่าปรับ 0.03 ล้านบาท รถจักรยานยนต์ จํานวน 9 คดี ค่าปรับ จํานวน 0.15 ล้านบาท และสินค้าอื่น ๆ จํานวน 5 คดี ค่าปรับ 0.55 ล้านบาท โดยมีของกลางแยกเป็นน้ําสุรา จํานวน 8,765.550 ลิตร ยาสูบ จํานวน 20,732 ซอง ไพ่ จํานวน 20,122 สํารับ น้ํามันและผลิตภัณฑ์น้ํามัน จํานวน 15,550 ลิตร รถจักรยานยนต์ จํานวน 11 คัน
สรุปยอดรวมในปีงบประมาณ พ.ศ. 2563 ตั้งแต่วันที่ 1 ตุลาคม 2562 – 7 พฤษภาคม 2563 พบว่ามีการกระทําผิด จํานวน 18,060 คดี คิดเป็นเงินค่าปรับ 295.81 ล้านบาท โดยแยกเป็น สุรา จํานวน 10,165 คดี ค่าปรับ 101.52 ล้านบาท ยาสูบ จํานวน 5,504 คดี ค่าปรับ 127.53 ล้านบาท ไพ่ จํานวน 378 คดี ค่าปรับ 6.20 ล้านบาท น้ํามันและผลิตภัณฑ์น้ํามัน จํานวน 836 คดี ค่าปรับ 22.64 ล้านบาท น้ําหอม จํานวน 38 คดี ค่าปรับ 0.93 ล้านบาท รถจักรยานยนต์ จํานวน 809 คดี ค่าปรับ จํานวน 17.90 ล้านบาท และสินค้าอื่น ๆ จํานวน 330 คดี ค่าปรับ 19.09 ล้านบาท โดยมีของกลางแยกเป็นน้ําสุรา จํานวน 450,765.427 ลิตร ยาสูบ จํานวน 317,156 ซอง ไพ่ จํานวน 57,582 สํารับ น้ํามันและผลิตภัณฑ์น้ํามัน จํานวน 1,719,179.000 ลิตร น้ําหอม จํานวน 13,817 ขวด รถจักรยานยนต์ จํานวน 899 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
รัฐบาลไทย-ข่าวทำเนียบรัฐบาล-  รองปลัดกระทรวงยุติธรรม รับเรื่องร้องทุกข์เร่งช่วยเหลือแพะคดีชิงทรัพย์
วันอังคารที่ 21 กุมภาพันธ์ 2560
รองปลัดกระทรวงยุติธรรม รับเรื่องร้องทุกข์เร่งช่วยเหลือแพะคดีชิงทรัพย์
รองปลัดกระทรวงยุติธรรม รับเรื่องร้องทุกข์เร่งช่วยเหลือแพะคดีชิงทรัพย์
เมื่อวันอังคารที่ ๒๑ กุมภาพันธ์ ๒๕๖๐ เวลา ๑๐.๓๐ น.
ณ ห้องรับรองกระทรวงยุติธรรม ชั้น ๘ อาคารราชบุรีดิเรกฤทธิ์
ศูนย์ราชการเฉลิมพระเกียรติฯ
พันตํารวจเอกดุษฎี อารยวุฒิ รองปลัดกระทรวงยุติธรรม
ได้ให้การตอนรับ นายชัยฤทธิ์ ขานฤทธี พร้อมครอบครัว
เพื่อติดตามความคืบหน้า กรณีร้องขอความเป็นธรรมในการรื้อฟื้นคดีที่
นายกนกพรหม ขานฤทธี ถูกจับกุมในข้อหาชิงทรัพย์ และทําร้ายร่างกาย
เหตุเกิดบริเวณหน้าโรงพยาบาลบางนา ๑
เมื่อปี ๒๕๕๑ ซึ่งคดีดังกล่าวศาลฎีกามีคําพิพากษาตัดสินจําคุก ๒๓ ปี ขณะนี้
นายกนกพรหมยังคงรับโทษจําคุกตามคําพิพากษาอยู่ในเรือนจําคลองเปรม